‫אני לא מאמין שביצעתי רצח.‬
‫לקחתי את חייהם של שני גברים.‬
‫לעולם לא אוכל להחזיר אותם.‬
‫אני באמת מצטער על מה שעשיתי‬
‫לבנים האלה.‬
‫- הגבלת מהירות: 30, ורונה -‬
‫- מאז החזרתו של עונש המוות‬ ‫בארצות הברית ב-1976 -‬
‫- מעל ל-8,000 אנשים נשפטו למוות בגין רצח -‬
‫- זה הסיפור של אסיר מספר #990130 -‬
‫שמי ברנדון האצ'יסון.‬
‫הורשעתי בגין שתי רציחות מדרגה ראשונה.‬
‫וקיבלתי עונש מוות.‬
‫- מתקן כליאה, עבריין: האצ'יסון -‬
‫מעולם לא דיברתי על זה, או...‬
‫מעולם לא הפללתי את עצמי או אחרים בשום דבר.‬
‫אני מודע למה שעשיתי.‬
‫ועל זה אני לוקח אחריות.‬
‫- סדרה מקורית של NETFLIX -‬
‫זה סיפור אמיתי.‬
‫ככה התחלתי.‬
‫רק רציתי למרוד. רציתי לגרום למהומה.‬
‫הבטתי בו. נראה מי יהרוג את מי, אה?‬
‫קיבלתי את ההחלטה.‬
‫לקחתי את חייו.‬
‫זה משהו שמעולם לא התכוונתי לעשות.‬ ‫הלוואי שלא הייתי עושה את זה.‬
‫ידעתי שאצא מהמכונית הזו‬ ‫וארצח את שני הגברים האלה.‬
‫כשהוא כרע ברך לפניי,‬ ‫אני רק זוכר שלחצתי על ההדק.‬
‫הרגתי את שניהם.‬
‫דקרתי אותם למוות.‬
‫- פקודה אילמת -‬
‫- מתקן הכליאה הדרום-מרכזי,‬ ‫ליקינג, מיזורי -‬
‫- ב-1 בינואר 1996, ברנדון האצ'יסון‬ ‫ירה למוות באחים בריאן ורונלד ייטס -‬
‫- ברנדון האצ'יסון מעולם לא דיבר בפומבי‬ ‫ על אירועי אותו יום -‬
‫- ‬‫עד עכשיו -‬
‫- ונטורה, קליפורניה -‬
‫נולדתי בוונטורה, קליפורניה,‬
‫ב-1974.‬
‫גדלתי שם עד גיל 18 או 19.‬
‫היו לי שני אחים.‬
‫אח גדול ואח קטן.‬
‫עברתי התעללות מינית בילדותי.‬
‫אני לא בטוח מתי זה התחיל.‬
‫אני רק זוכר...‬
‫אולי בגן.‬
‫התחלתי ללכת לפסיכולוגים בגלל ההתנהגות שלי.‬
‫קיבלתי עזרה בגלל בעיות התנהגותיות כל חיי.‬
‫כדי להתמודד עם הדרמה של האירועים שקרו לי,‬
‫השתמשתי במתאמפטמינים ובאלכוהול.‬
‫רק כדי להתמודד עם הרגשות ההם‬ ‫שלא ידעתי איך להביע.‬
‫עישנתי מריחואנה כשהייתי צעיר, ושתיתי.‬
‫אבל השימוש במתאמפטמינים הפך לכבד‬ ‫כשהייתי בערך בן 15.‬
‫הייתי מכור לסמים.‬
‫זהו, פחות או יותר.‬
‫כן, זה היה...‬
‫הרס.‬
‫- אכסניה, איסטווד -‬
‫הכרתי את מישל בחדר באכסניה.‬
‫הייתי בערך בן 15.‬
‫מכרתי לחברה שלה כ-30 גרם מריחואנה.‬
‫היא הייתה שם עם החבר שלה.‬
‫תשעה חודשים לאחר שהכרנו,‬ ‫היא נכנסה להיריון עם ג'רי.‬
‫בני הבכור.‬
‫הלוואי שהייתי לוקח את האחריות‬
‫והופך אז לגבר.‬
‫אבל הייתי כל כך מכור לאמפטמינים...‬
‫מערכת היחסים עם מישל‬ ‫הייתה לסירוגין במשך שנים.‬
‫נולדו לנו שני ילדים.‬
‫אבל הקשר נפסק סופית כשהייתי בן 17, 18.‬
‫- מאונט ורנון, מיזורי -‬
‫רציתי שהמעבר למיזורי‬ ‫יהווה התחלה חדשה בשבילי.‬
‫חשבתי שזה יהיה...‬
‫פרק טוב יותר בחיי.‬
‫זה לא הצליח.‬
‫הכרתי את פרדי לופז‬ ‫כשהוא התחתן עם בת הדודה שלי,‬
‫פה במיזורי.‬
‫פרדי שכר בית והייתה לו חנות בשכנות אליי,‬
‫שאותה הוא רצה להפוך לחנות חלקים לרכב.‬
‫- ורונה, מיזורי -‬
‫אבל החנות שימשה רק בתור חלון ראווה‬
‫לסחר בסמים.‬
‫פרדי היה סוחר של מריחואנה בזמן ההוא.‬
‫הוא היה מביא 20, 30 ק"ג של מריחואנה.‬
‫הוא היה נוסע לקליפורניה וחזרה כל הזמן.‬
‫הייתי אומר שעבדתי בשביל פרדי‬ ‫כדי לבנות קהל לקוחות.‬
‫אבל השימוש בסמים לכד אותי שוב.‬
‫סיפרתי לו מה יכולים מתאמפטמינים לעשות.‬
‫שתקרת הרווחים תהיה גבוהה הרבה יותר.‬
‫והתחלנו וזה התגלגל.‬
‫הכרתי את מייקל סלזאר דרך פרדי לופז.‬
‫- מייקל סלזאר -‬
‫הוא חזר לכאן מקליפורניה.‬
‫מייקל היה הבחור שהגן על פרדי.‬
‫שניהם היו באותה הכנופיה בקליפורניה,‬
‫והם שלטו ביד רמה בארגון שלהם.‬
‫- ה-31 בדצמבר 1995 -‬
‫הייתה מסיבת שנה חדשה בגראז' של פרדי לופז,‬
‫ליד הבית שלו.‬
‫בדיוק התחלנו לשתות ולחגוג ולהסניף שורות.‬
‫עוד ועוד אנשים הגיעו למסיבה. פשוט חגגנו.‬
‫נראה שכולם הסתדרו.‬
‫באותו ערב, בבית של פרדי לופז,‬ ‫הכרתי את רונלד ובריאן ייטס.‬
‫בריאן, רונלד ואני ישבנו בגראז'‬ ‫ושיחקנו דומינו.‬
‫משום מה הם דיברו על מייקל ופרדי.‬
‫הם התייחסו אליהם כאל מקסיקנים‬ ‫וקראו להם בכינוי גנאי.‬
‫הם קראו להם בכינוי כזה,‬
‫כי הם הגיעו דרך ריו גראנדה‬ ‫וחצו את הגבול לארה"ב.‬
‫זה נחשב סלנג גזעני מאז שאני זוכר את עצמי.‬
‫יצאתי החוצה ופגשתי את מייקל.‬
‫אמרתי לו: "אתה לא תאמין‬ ‫מה שני אלה אומרים."‬
‫ו...‬
‫הוא הלך לחנות והתחיל לירות.‬
‫הוא ירה קודם בבריאן.‬
‫ואז ברונלד.‬
‫הייתי המום.‬
‫מעולם לא ראיתי מישהו נורה ככה.‬
‫רונלד לא נפל מייד.‬
‫אבל אחרי כדקה ראיתי אותו פוגע בקרקע.‬
‫הוא פשוט צנח.‬
‫הוא זחל על הרצפה בתוך הגראז'.‬
‫מייקל לקח מברג‬
‫התקרב והתחיל לדקור את רונלד ייטס.‬
‫ו...‬
‫היה בלגן.‬
‫אחרי שהייתי עד לדבר כזה,‬
‫חשבתי שהוא יירה גם בי.‬
‫נכנסתי לבית באותו רגע,‬ ‫וסיפרתי לפרד שקרה משהו רע.‬
‫וכשהוא יצא אל הגראז',‬
‫הוא שאל: "מה לעזאזל קרה?"‬
‫רונלד ניסה לברוח‬ ‫מהיציאה האחורית של הגראז'.‬
‫ופרדי אמר: "לך תביא אותו."‬
‫כי הוא ניסה לפתוח את הדלת של הגראז'.‬
‫והלכתי לשם וגררתי את רונלד ובעטתי בו.‬
‫מישהו אמר: "שאקרא לאמבולנס?"‬ ‫אני לא בטוח מי אמר את זה.‬
‫אמרתי: "הם גוססים."‬
‫כי הם גרגרו ולא זזו.‬
‫פרדי אמר, "תביא את הרכב‬ ‫לכניסה האחורית של החנות."‬
‫ומייקל ואני הכנסנו את שני האחים לתא המטען.‬
‫- למרות שנורו ונדקרו, ‬ ‫האחים ייטס היו עדיין בחיים -‬
‫אני נהגתי.‬
‫פרדי היה במושב הקדמי‬ ‫ומייקל היה במושב האחורי.‬
‫מישהו התחיל להשמיע קולות בתא המטען‬ ‫ופרדי אמר לי לעצור בצד.‬
‫פרדי נתן לי את אקדח ה-22.‬
‫וכנראה שידעתי מה לעשות.‬
‫הייתי צריך לצאת ולירות בהם.‬
‫זו הייתה פקודה אילמת, אני מניח.‬
‫אני לא בטוח.‬
‫אני לא רוצח בלב שלי.‬
‫אני מניח שרק ביצעתי פקודות.‬
‫האמת היא שלא דאגתי להם. חששתי לחיי.‬
‫ידעתי שאצא מהמכונית הזו‬ ‫וארצח את שני הגברים האלה.‬
‫הלכתי לתא המטען.‬
‫הרמתי את המכסה.‬
‫אני לא יודע אם זה היה רונלד או בריאן.‬ ‫אני לא יודע.‬
‫תפסתי באחד הראשים שלהם ויריתי.‬
‫שתי יריות.‬
‫ו...‬
‫עשיתי את אותו הדבר‬ ‫לאדם השני שהיה בתא המטען.‬
‫זו הייתה תחושה גרועה. תחושה ריקנית.‬
‫הייתי צריך להגן עליהם.‬
‫הייתי צריך להגן על האחים ייטס.‬
‫במקום להפוך אותם לקורבנות.‬
‫מעולם לא סיפרתי לאף אחד שום דבר.‬ ‫זו הפעם הראשונה.‬
‫אף פעם לא ציינתי את זה בפני אנשים.‬
‫- מחוז לורנס, מיזורי -‬
‫בערך בשעה שש בבוקר, יום השנה החדשה,‬
‫קיבלתי שיחת טלפון.‬
‫במוקד אמרו: "יש לנו רצח כפול.‬ ‫אנחנו זקוקים לעזרתך."‬
‫הייתה לי הזכות ללכת לשם.‬
‫זה לא היה מחזה יפה.‬
‫שמי וולטר פ. מטיבייר.‬
‫אני עובד במשרד השריף של מחוז לורנס‬ ‫מזה 22 שנה.‬
‫והנה הגענו לזירה.‬
‫בדיוק כאן נמצאו הגופות.‬
‫שניהם שכבו כאן, פניהם לכיוון הזה.‬
‫אחד פה ואחד באזור הדשא.‬
‫מעולם בחיי‬
‫לא חזיתי ברצח כפול.‬
‫לא ייאמן שמשהו כזה יכול לקרות.‬
‫וגרתי פה 30 שנה.‬
‫שום דבר כזה. אז...‬
‫מפחיד.‬
‫ידעתי שזו הוצאה להורג.‬
‫הם נורו בעיניהם באמצעות אקדח קליבר קטן.‬
‫הפכנו את הגופות כדי לבדוק את הגב שלהם‬ ‫ומצאנו שם פצעים.‬
‫אז הם נוטרלו ואז הובאו לכאן ונרצחו.‬
‫החוקרים וכל השאר חיברו את הנקודות.‬
‫הם תהו אם זה היה קשור לעולם התחתון.‬
‫מישהו העביר מסר.‬
‫כשהגופות היו כאן,‬ ‫הייתה לנו דרך אחת לזהות אותן.‬
‫קצת קדימה מהן‬
‫נמצא שיניים.‬
‫והסתבר שאלה היו שיניים‬ ‫שהגיעו ממחלקת הענישה.‬
‫וזה היה די מטורף, כי השיניים‬
‫היו חרוטות מבפנים.‬
‫והיה עליהן מספר אסיר,‬
‫יחד עם שמו.‬
‫אז שמחנו מאוד. זו הייתה אפשרות.‬
‫ואז גילינו שזה היה בריאן ייטס.‬
‫לאחר שזיהינו את הגופות,‬ ‫לא לקח לנו זמן רב, בערך יום,‬
‫לקשר אותם לפרדי לופז.‬
‫לא הייתי מודע למסיבה,‬
‫אבל החקירות שעשינו‬
‫הביאו אותנו לביתו של פרדי לופז‬
‫ולחנות החלקים הקטנה שלידו.‬
‫- בתוך חמישה ימים ממציאת הגופות -‬
‫- פרדי לופז, מייקל סלזאר‬ ‫וברנדון האצ'יסון נעצרו -‬
‫- ורונה, מיזורי -‬
‫שמי קרי לין לופז.‬
‫ואני אשתו לשעבר של פרדי ג'ו לופז.‬
‫זה...‬
‫הבית בוורונה, מיזורי, היכן שגרנו.‬
‫היכן שערכנו את מסיבת השנה החדשה,‬ ‫שהתקיימה בחנות.‬
‫הייתי שם בלילה ההוא.‬
‫היינו בבית שליד החנות.‬
‫וברנדון הגיע ודפק בדלת.‬
‫והוא היה לוחמני.‬
‫והוא אמר:‬
‫"פרדי, אתה חייב לבוא לפה."‬
‫זה מה שגרם לי לקום ולרוץ לראות מה קורה.‬
‫הדלת האחורית הזאת...‬
‫רואים את החריץ?‬ ‫אפשר עדיין לראות אותו, מן הסתם.‬
‫מתחתיו הצצתי.‬
‫וראיתי את רונלד מנסה לזחול החוצה.‬
‫וידעתי שהוא משותק בשלב ההוא,‬ ‫כי הוא ניסה לברוח.‬
‫שמעתי את פרדי אומר:‬ ‫"אולי ניקח אותו לבית החולים."‬
‫וברנדון אמר: "לא, לא."‬
‫אני לא חושבת שהרציחות של האחים ייטס‬
‫היו מתוכננות.‬
‫אני מאמינה שהאחים ייטס‬ ‫היו חייבים כסף לפרדי.‬
‫וזה היה סכום לא קטן.‬
‫ברנדון נכנס לוויכוח באותו לילה‬ ‫והיה אגרסיבי מאוד.‬
‫הוא עשה סימנים מאיימים‬
‫לאחים ייטס.‬
‫אבל אני לא חושבת שזה היה מגיע לכך‬ ‫שהוא היה רוצח אותם.‬
‫אני לא חושבת שהוא תכנן את זה.‬
‫אבל אחרי היריות בחנות היה ברור ש...‬
‫ברנדון תכנן את ההמשך.‬
‫הוא תכנן לקחת אותם לרחוב צדדי‬ ‫ולהיפטר מהם.‬
‫- מאונט ורנון, מיזורי -‬
‫אחי היה מכור לסמים. ‬
‫הוא רק רצה להתמסטל.‬
‫הוא הגיע למקום גרוע‬ ‫שבו גם הוא יכול להיהרג.‬
‫אני מאמין שאחי היה השעיר לעזאזל.‬
‫שמי מתיו וויליאם האצ'יסון.‬
‫ברנדון הוא אח שלי.‬
‫הוא צעיר ממני ב-14 חודשים.‬
‫הוא הוטרד מינית.‬
‫כן. התעללו בו מינית.‬
‫ברנדון לא פירט, אבל זה היה ברור.‬ ‫הטרדה מינית.‬
‫זה היה סיפור גדול.‬
‫אני יודע את זה.‬
‫זו אולי הסיבה לכך שהוא המשיך להשתמש בסמים.‬
‫כשהוא חזר לפה מקליפורניה,‬
‫הוא היה מתוסבך לגמרי, במצב קשה.‬
‫ברגע שהוא התחיל למכור סמים קשים,‬
‫זה היה מטורף.‬
‫האחים ייטס הלכו לשם כדי לקנות סמים.‬
‫הם השיגו סמים טובים מאוד.‬
‫פרדי היה הבוס.‬
‫"לך תביא את האוטו שלי. תנהג בו."‬
‫"לך תביא את זה ואת זה."‬
‫זה התפקיד שהוא שיחק.‬
‫ברנדון פחד מאוד מפרדי.‬
‫הוא לא רצה לעשות לו משהו רע‬ ‫או להרגיז אותו,‬
‫או להיות בסביבתו כשהוא היה שיכור מדי.‬
‫פרדי היה אדם רע מאוד.‬
‫- טוסון, אריזונה -‬
‫ברנדון הוא ענק עדין.‬
‫אבל אני גם חושבת שהוא נלחץ בקלות.‬
‫כששמעתי על הרציחות,‬
‫האמנתי בכל ליבי שהוא חף מפשע.‬
‫שמי מישל סטרנד,‬ ‫אני אשתו לשעבר של ברנדון האצ'יסון.‬
‫- משפחה זה לנצח -‬
‫- תכתוב את הסיפור שלך -‬
‫כשהיינו בקליפורניה‬ ‫ובחרתי שלא להיות בקשר עם ברנדון,‬
‫הרגשתי שזו הייתה ההחלטה הכי טובה‬ ‫באותו זמן.‬
‫בגלל השימוש בסמים,‬
‫בגלל הדברים שהוא עבר.‬
‫אז הקשר עם הבנים נותק‬ ‫עד אחרי החזרה של ברנדון למיזורי.‬
‫ולמרבה הצער, זה קרה לאחר שהוא נכלא.‬
‫- כאשר מישל שמעה שברנדון נעצר -‬
‫- היא עברה עם משפחתה למיזורי -‬
‫רציתי לתמוך בברנדון.‬
‫רציתי שהבנים יכירו את אבא שלהם.‬
‫והרגשתי חמלה כלפיו.‬
‫מעולם לא שאלתי את ברנדון על פרטי המקרה.‬
‫הייתי בטוחה לגמרי שהוא היה חף מפשע.‬
‫שהוא לא מסוגל לעשות משהו כזה.‬
‫ברנדון היה בכלא המחוזי.‬ ‫אני חושבת שזה היה לפני המשפט.‬
‫הסכמתי להתחתן עם ברנדון‬ ‫פשוט כי אהבתי אותו.‬
‫זה היה מהיר מאוד.‬ ‫הותר לנו להתחבק ולהתנשק ו...‬
‫וזה הכול.‬
‫הייתי צעירה מאוד.‬
‫אידיאליסטית.‬
‫האמנתי לגמרי שהכול יצליח.‬
‫שחלקו של כל אחד במעשה ייחשף.‬
‫היה לי הרבה אמון במערכת המשפט שלנו.‬
‫- האצ'יסון, לופז וסלזאר נשפטו בנפרד -‬
‫- ברנדון הורשע ברצח מדרגה ראשונה -‬
‫- והיה הראשון להישפט -‬
‫אני לא חושבת שלברנדון היה משפט הוגן.‬
‫למשפחה לא היה כסף‬
‫להשיג את הייצוג שהוא היה זקוק לו.‬
‫- במשפט, ברנדון היה שקט -‬
‫- ב-10 באוקטובר 1996 הוא נמצא אשם‬ ‫ונשפט למוות -‬
‫אני זוכרת את המשפט,‬ ‫ויותר מזה, את התגובה שלו.‬
‫הוא הלך לצד הקיר והסתובב.‬
‫והחליק במורד הקיר.‬
‫הוא בכה.‬
‫זה היה נורא.‬
‫- מתקן הכליאה הדרום-מזרחי‬ ‫צ'ארלסטון, מיזורי -‬
‫אני לא יושב פה...‬
‫ושונא ומאשים,‬ ‫למרות שאולי מגיע לי לעשות זאת.‬
‫עשיתי הרבה החלטות גרועות בצעירותי‬
‫שהביאו אותי למקום שבו מצאתי את עצמי‬ ‫בלילה ההוא.‬
‫שמי מייקל אנתוני סלזאר.‬
‫אני הראשון שמודה‬ ‫שהמעשים שלי באותו לילה היו דפוקים.‬
‫אבל לא יריתי לבחורים האלה בראש.‬
‫ולא הרגתי אותם.‬
‫אחרי שיריתי בשני הקורבנות בהתחלה,‬
‫מה שקרה בלילה ההוא משם ואילך,‬
‫הייתי...‬
‫הייתי מעורפל והלכתי לפרדי,‬
‫לשאול אותו מה לעשות.‬
‫לא משנה אם זה היה פרדי או ברנדון‬
‫שעשה את ההחלטות‬
‫בהמשך הלילה ההוא.‬
‫כל החלטה או כל פעולה שעשיתי,‬
‫פשוט לא חשבתי. ‬
‫בטחתי בו, הייתי אומר.‬
‫- מייקל סלזאר היה הנאשם השני שנשפט -‬
‫- הוא הורשע ברצח מדרגה ראשונה -‬
‫- תחת העיקרון החוקי 'מטרה משותפת' -‬
‫יש הנחיה משפטית‬
‫שאומרת שאני אחראי לחלק שלי‬
‫ולחלק של אדם אחר,‬
‫אם עזרתי בביצוע מטרה משותפת.‬
‫אז אם עזרתי להכניס אותם לאוטו,‬
‫ולהוציא אותם מהאוטו‬ ‫במטרה להניח אותם על המדרכה ולהרוג אותם,‬
‫אז אני אשם באותה המידה.‬
‫אבל זה לא היה הלך החשיבה שלי.‬
‫לא הייתה לי המטרה המשותפת הזאת,‬ ‫לקחת אותם לצד הכביש ולהרוג אותם.‬
‫אני חשבתי שאנחנו לוקחים אותם לכפר‬ ‫כדי לזרוק אותם על הכביש,‬
‫ומישהו יבוא לעזור להם.‬ ‫זה מה שאני חשבתי. שיהיה.‬
‫אני חושב שנכנסתי לאוטו כששמעתי יריות.‬
‫שמעתי בום והסתובבתי וחשבתי, "מה לעזאזל?"‬
‫רצתי אחורה והוא זרק אותם מחוץ לאוטו.‬
‫שאלתי את עצמי, "מה לעזאזל?", "מה קורה?"‬
‫לא "מה קורה" אבל "מה לעזאזל?"‬
‫לא הייתי מוכן לכל זה. לא ציפיתי לזה.‬
‫רק רציתי לנסוע הביתה.‬
‫לא הגעתי למיזורי בשביל כל זה.‬
‫גדלתי בקליפורניה באזור של כנופיות‬ ‫וסמים ודברים כאלה,‬
‫הסתובבתי ברחובות,‬
‫ומעולם לא הייתי מעורב בדברים כאלה.‬
‫אני נמצא פה באמצע שום מקום,‬ ‫בכפר, כמה חודשים,‬
‫ופתאום אני רואה שני בחורים נהרגים.‬
‫אני הולך. אני לא קשור.‬
‫אני מעדיף לחזור הביתה.‬
‫- ביוני 1996 מייקל סלזאר נמצא אשם -‬
‫- ונשפט למאסר עולם‬ ‫ללא אפשרות לשחרור על תנאי -‬
‫- מחוז סטון, מיזורי -‬
‫- בית המשפט של מחוז סטון -‬
‫שמי מאט סלבי.‬
‫ואני התובע שנבחר במחוז סטון, מיזורי.‬
‫טיפלנו במספר תיקי רצח,‬
‫ובמיוחד בזה של רצח רונלד ובריאן ייטס.‬
‫היו שלושה אנשים שהורשעו בביצוע פשע זה.‬
‫והם: מייקל סלזאר, ברנדון האצ'יסון‬ ‫ופרדי לופז.‬
‫האם הצדק נעשה?‬
‫בוא נסתכל על שלושתם.‬
‫מייקל סלזאר יורה בשני האחים ייטס.‬
‫זה יכול להיות רצח ממדרגה ראשונה,‬
‫שמוגדר כגרימת מוות ביודעין של אדם אחר‬
‫בכוונה תחילה.‬
‫אבל סביר להניח שזה היה רצח מדרגה שנייה.‬
‫אבל יש לקחת בחשבון את מה שקרה אחר כך.‬
‫הם הכניסו אותם לאוטו והסיעו אותם לכפר.‬
‫ברנדון מכוון את האקדח אל המצח שלהם‬ ‫ולוחץ על ההדק.‬
‫אין ספק בנקודה ההיא שהוא עשה משהו מכוון,‬
‫זו הייתה החלטה שנשקלה במשך זמן מה.‬
‫כשמדובר בפרדי, לא היו לנו שום ראיות‬
‫שהוא היה בגראז' כשהיריות התחילו.‬
‫באיזו מידה הוא הנחה את האחרים לעשות משהו,‬ ‫אנחנו לא יודעים,‬
‫כי הוא לא אמר שהוא עשה זאת.‬
‫ואני לא חושב שאף אחד מהם הצהיר על כך.‬
‫- אונ' קנזס, ביה"ס למשפטים -‬
‫פרדי נתן הצהרה.‬
‫האחרים לא.‬
‫- פרדי לופז הסכים לתת עדות‬ ‫נגד ברנדון האצ'יסון ומייקל סלזאר -‬
‫- בתמורה לכך שעונשו יופחת‬ ‫לעונש על רצח מדרגה שנייה -‬
‫המידע היחיד שהיה לנו הגיע מפרדי.‬
‫ולכן התקבלה ההחלטה‬
‫לתת לו משהו אם הוא ישתף פעולה.‬
‫הקלה מסוימת בעונש.‬
‫- תתמקד. אם אתה רודף אחרי שתי ארנבות,‬ ‫שתיהן יברחו -‬
‫- פרדי לופז לא הגיב לבקשות‬ ‫להשתתף בסרט תיעודי זה -‬
‫- מאונט ורנון, מיזורי -‬
‫פרדי זימר כמו ציפור.‬
‫הוא סיפר להם הכול.‬
‫כדי לקבל הקלה בעונש.‬
‫אני מאמינה שפרדי כן נושא באשמה‬ ‫לרצח של האחים ייטס,‬
‫אם פרדי לא היה מוכר סמים,‬
‫היה מקשיב לאשתו האוהבת‬
‫ומשיג עבודה נורמאלית, כל זה לא היה קורה.‬
‫ברנדון ומייקל היו שם כדי לעזור לפרדי.‬
‫הם היו מעין עלוקות.‬
‫כמו שזבובים נמשכים לחרא.‬
‫אני מצטערת, אבל ככה זה.‬
‫כשאתה מכור למשהו,‬ ‫אתה תעשה הכול למען האדם הזה.‬
‫כי יש להם את מה שאתה רוצה.‬ ‫הם יודעים מאיפה להשיג את זה.‬
‫- האצ'יסון נשפט למוות‬ ‫וסלזאר נשפט למאסר עולם -‬
‫- לופז ציפה ל-30 עד 40 שנים‬ ‫כאשר נסיבותיו השתנו -‬
‫הנה זה. שלושים וארבעה מיליון.‬
‫זו הכתבה על הזכייה של משפחתו של פרדי‬ ‫בלוטו בקליפורניה.‬
‫ציפו לו בין 30 שנה למאסר עולם.‬
‫אבל אז הם זכו בלוטו והשיגו עורך דין צמרת.‬
‫אני מנסה למצוא את העלון, יש לי אותו פה.‬
‫הנה זה. הנה העלון של די.‬
‫זה עורך דין צמרת.‬
‫די וומפלר הוא עורך הדין‬ ‫שהשיג לפרדי עשר שנים.‬
‫צריך כסף כדי להשיג את עורך הדין הזה.‬
‫- היועץ המשפטי החדש של פרדי‬ ‫ניסה להשיג לו עסקה טובה יותר -‬
‫- פרדי לופז קיבל שני מאסרים בני עשר שנים -‬
‫- אבל שוחרר לאחר שמונה שנים בלבד -‬
‫- קולקורד, אוקלהומה -‬
‫- הוסכם על העסקה החדשה של פרדי -‬
‫- זמן קצר לאחר שמשפחתו שילמה‬ ‫לילדי הקורבנות 230,000 דולר -‬
‫פרדי לופז שם את הכסף בקרן נאמנות,‬
‫כדי לעזור לגדל את האחיין והאחיינית שלי,‬ ‫הילדים של בריאן.‬
‫לא ידעתי אז‬
‫שהוא קיבל על כך הקלה בעונש.‬
‫זה משהו שלא ידעתי,‬ ‫וזה לא משהו שהייתי מסכים לו.‬
‫אני לא מאמין שמישהו צריך לקחת עסקת טיעון,‬
‫ולחמוק מתשלום על פשע נוראי כזה.‬
‫שמי גארי לין ייטס.‬
‫היו לי חמישה אחים.‬
‫טימי הוא האח היחיד שנשאר לי.‬
‫אני ואבי החורג‬
‫הלכנו לבית הלוויה וזיהינו את האחים שלי.‬
‫וזה היה נורא‬
‫לראות את אחיי שוכבים שם על שולחן המתכת...‬
‫חסרי חיים,‬
‫עם חבורות ושריטות על פניהם‬
‫היכן שנגררו על הרצפה.‬
‫וחורי כדורים בעיניהם‬
‫ובצידי ראשיהם.‬
‫זה היה פשוט...‬
‫זה לא אנושי.‬
‫אני יודע שברנדון ביצע את ההוצאה להורג.‬
‫סלזאר יזם אותה.‬
‫את זה אני יודע בוודאות.‬
‫ואני מאמין שפרדי לופז ארגן את השאר‬
‫כדי להיפטר מהגופות.‬
‫שלושתם אשמים במידה שווה.‬
‫אף אחד מהם לא צריך לרצות פסק דין קל.‬
‫כולם צריכים לרצות את אותו גזר דין.‬
‫כולם צריכים לקבל עונש מוות.‬
‫ואת כל העונשים צריך היה כבר לבצע.‬ ‫אף אחד מהם לא צריך היה לחיות.‬
‫בעיניי.‬
‫- בשנת 2011, פסק בית משפט לערעורים‬ ‫שפרטים מעסקת טיעונו של לופז -‬
‫- נשמטו באופן לא הוגן‬ ‫ממשפטו המקורי של האצ'יסון -‬
‫- לאחר 15 שנים באגף הנידונים למוות -‬
‫- הומתק עונשו של ברנדון האצ'יסון‬ ‫למאסר עולם ללא אפשרות לשחרור על תנאי -‬
‫אני אסירת תודה על כך הוא לא הוצא להורג.‬
‫אבל מגיע לו יותר ממאסר עולם ללא שחרור.‬
‫לילדיי מגיע יותר...‬
‫מאשר שאביהם יקבל מאסר עולם ללא שחרור.‬
‫הוא לא התכוון להרוג אף אחד באותו ערב.‬
‫אני מאמינה שלא.‬
‫- ברנדון ומישל התגרשו בשנת 2001 -‬
‫- לאורך נישואיהם -‬
‫-ברנדון מעולם לא התוודה על תפקידו האמיתי‬ ‫ברציחות הייטס -‬
‫אחרי שהייתי עד לדבר כזה, ‬ ‫חשבתי שהוא יירה גם בי.‬
‫פרדי אמר, ״אולי כדאי שנקרא לאמבולנס?״‬
‫ואמרתי, ״הם גוססים, הם מתים.״‬
‫מייקל הכניס את שני האחים לתא המטען.‬
‫ידעתי שאצא מהמכונית הזו‬ ‫וארצח את שני הגברים האלה.‬
‫פרדי נתן לי את האקדח. פתחתי את תא המטען,‬
‫אני לא יודע אם זה היה רונלד או בריאן.‬ ‫אני לא יודע.‬
‫תפסתי באחד הראשים שלהם ויריתי.‬
‫שתי יריות.‬
‫הלוואי שמישהו היה קורא לאמבולנס.‬
‫וכשפרדי נתן לברנדון את האקדח,‬
‫הלוואי שברנדון היה אומר משהו.‬
‫הלוואי...‬
‫הוא...‬
‫הלוואי שהוא היה אומר משהו.‬
‫שהיה מחזיר לו את האקדח.‬
‫הלוואי שהיה מקבל החלטה אחרת.‬
‫מעולם לא נתתי למישל או לאף אחד אחר‬ ‫את כל הפרטים על רצח האחים ייטס.‬
‫אולי הייתי צריך לספר לה.‬
‫במקום לקחת לה ארבע שנים מהחיים,‬ ‫כמו שעשיתי.‬
‫היא נשארה איתי שלוש, ארבע שנים.‬
‫חשבתי שזה הדבר הנכון לעשות.‬
‫האנשים שהסתובבתי איתם...‬
‫חשבתי שזה מה שאמורים לעשות.‬
‫שתקתי מתוך פחד‬
‫לביטחון שלי ושל המשפחה שלי.‬
‫- שלושה חודשים לאחר הריאיון הראשון -‬
‫- הסכים ברנדון האצ'יסון‬ ‫לענות על שאלות נוספות -‬
‫אחרי שיריתי בשני הקורבנות בהתחלה,‬
‫מה שקרה בלילה ההוא משם ואילך,‬
‫הייתי...‬
‫הייתי מעורפל והלכתי לפרדי,‬
‫לשאול אותו מה לעשות.‬
‫לא משנה אם זה היה פרדי או ברנדון‬
‫שעשה את ההחלטות בהמשך הלילה ההוא.‬
‫כל החלטה או כל פעולה שעשיתי,‬
‫פשוט לא חשבתי.‬
‫בטחתי בו, הייתי אומר.‬
‫מייקל הוא אדם טוב.‬
‫אבל גם הוא תומרן על ידי האנשים הלא נכונים.‬
‫האם מגיע לו מאסר עולם ללא שחרור?‬
‫אני לא חושב שיש מישהו שזה מגיע לו.‬
‫אם אני כועס על מישהו, זה פרדי.‬
‫למר לופז היו מליוני דולרים,‬
‫ואני חושב שהוא השתמש במניפולציות שלו‬
‫ובדרך חשיבתו הפלילית‬
‫כדי להשיג את מה שהוא רצה.‬
‫אני לא חושב שהבנתי את כל זה‬ ‫עד לפני ארבע או חמש שנים.‬
‫מעולם לא הרגשתי את החרטה הזו‬
‫על מה שעשיתי.‬
‫אנשים אומרים, ״אני מתחרט.״‬
‫מעולם לא הרגשתי את החרטה‬ ‫על איך ששניהם מתו.‬
‫ו...‬
‫ציפיתי בתוכנית טלוויזיה ערב אחד.‬
‫הייתה שם סבתא, או אימא,‬ ‫שדיברה על הבת שלה שנרצחה.‬
‫ו...‬
‫הרגשתי את הכאב שלה. הרגשתי...‬
‫וכל מה שיכולתי לחשוב עליו היה האחים.‬
‫אימא שלהם.‬
‫ו...‬
‫בבוקר למוחרת התעוררתי והייתה הודעה מכם,‬
‫שאתם רוצים לעשות כתבה על המקרה שלי.‬
‫אני חושב שזה היה הזמן הנכון לספר את האמת,‬
‫להודות במה שעשיתי.‬
‫אני מרגיש טוב על כך שדיברתי איתכם על זה.‬
‫הלוואי שמשפחת הקורבנות‬ ‫יבינו את הצער שלי על מה שעשיתי להם.‬
‫אני רק מקווה שהם יבינו שאני לא המפלצת.‬
‫לא חיפשתי לפגוע באנשים.‬
‫משהו רע קרה באותו ערב, וזה...‬
‫התדרדר.‬
‫אם מדברים על חרטה,‬
‫אני מתחרט שלא הצלתי את חייהם,‬
‫במקום לקחת אותם.‬
‫ואני מצטער שהוצאתי שני אנשים מחייכם‬ ‫שהיו כה חשובים לכם.‬
‫- עשרה ימים לאחר ריאיון זה -‬
‫- אובחן ברנדון האצ'יסון‬ ‫עם סרטן הקיבה והכבד -‬
‫-בשניים בנובמבר 2019, נפטר ברנדון‬ ‫במתקן הכליאה הדרום-מרכזי -‬
‫- הוא היה בן 44 -‬
‫- תרגום כתוביות: ורה זליבנסקי -‬